रहवासी क्षेत्र में मोबाइल टॉवर, लोगों का विरोध
आयुक्त, बीएसएनएल के टीडीएम व बिजली कंपनी के सहायक यंत्री को ज्ञापन दिया
भास्कर संवाददाता | खंडवा
मेडिकल चौराहा पर बीएसएनएल के मोबाइल टॉवर का लोगों ने विरोध किया। स्थानीय निवासियों ने मोबाइल टावर को हटाने के लिए निगम आयुक्त को पत्र सौंपा। हालांकि निगम आयुक्त बीएसएनएल के टॉवर को नियम के तहत अनुमति देने की बात कह रहे है। उन्होंने कहा बेहतर कनेक्टिविटी के लिए टॉवर लगा रहे है।
स्थानीय लोगों शिकायत में सुप्रीम कोर्ट के निर्देश व सरकारी नियमों का उल्लंघन का आरोप लगाया। लोगों बताया आटा चक्की पर बीएसएनएल का टॉवर जिला अस्पताल से 50 मीटर की दूरी पर है। नियम के तहत 300 मीटर की दूरी होना चाहिए। सघन रहवासी क्षेत्र में टॉवर नहीं लगा सकते। एक से दूसरे टॉवर की दूरी 100 मीटर होनी चाहिए लेकिन यहां पर 35 मीटर की दूरी पर पहले से टॉवर लगा है। फायर सेफ्टी एवं पर्यावरण प्रदूषण विभाग से अनुमति नहीं ली। टॉवर से 10 फीट की दूरी पर 11 केवी की मेन लाइन है। 40 फीट की दूरी पर प्रसूती गृह है। जिस घर पर टॉवर लगाया जा रहा है। उसे स्ट्रक्चर स्टेबिलिटी सर्टिफिकेट नहीं मिला है। मोहम्मद अयूब एवं गोपी मालवीया ने बताया टॉवर का विरोध करने पर कंपनी के ठेकेदार पुलिस कार्रवाई की धमकी देते है।
निगम ने अनुमति दी, तब लगाया टॉवर
नगर निगम ने जांच के बाद ही टॉवर लगाने की अनुमति दी। मोबाइल की अपेक्षा टॉवर से कम रेडिएशन होता है। जो मानव शरीर के लिए खतरनाक नहीं है। -तपन कुमार चटर्जी, टीडीएम, बीएसएनएल
अस्पताल, गार्डन, शाला में टॉवर न लगाने के निर्देश
शासन ने अस्पताल, गार्डन और शाला परिसर में मोबाइल टॉवर न लगाने के निर्देश दिए है। मेडिकल चौराहा पर बीएसएनएल को नियम के अनुसार टॉवर लगाने की परमिशन दी है। जेजे जोशी, निगमायुक्त
hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva